b'\n_START_ARTICLE_\nKamov Ka-27\n_START_SECTION_\nOpis in razvoj\n_START_PARAGRAPH_\nHelikopter so izdelali za morski prevoz in za protipodmorni\xc5\xa1ko vojskovanje. Zasnova helikopterja je nastala leta 1967, kmalu po smrti vodje konstrukcijskega biroja Kamova. Konstrukcijska dela so se za\xc4\x8dela leta 1970 in prvi prototip je poletel leta 1974. Zamenjal naj bil deset let starej\xc5\xa1i Ka-25. Po obliki je podoben svojemu predhodniku, predvsem zaradi enakih pogojev pri shranjevanju v hangarjih. Sovjetska mornarica je potrebovala helikopter, ki bi bil sposoben pono\xc4\x8di uporabljati potapljalni sonar in bi lahko letel v \xc4\x8dasu slabih vremenskih razmer. Kot drugi voja\xc5\xa1ki helikopterji Kamova ima glavni soosni vrtljivi krili, ki nadome\xc5\xa1\xc4\x8data repno vrtljivo krilo, in se vrtita v nasprotnih smereh._NEWLINE_Osnovna izpeljanka Ka-27PL je opremljena z iskalnim radarjem, name\xc5\xa1\xc4\x8denim pod nosom zrakoplova, detektorjem magnetnih anomalij (MAD), potopnim sonarjem in razdeljevalcem zvo\xc4\x8dnih plovcev. Ka-27PL obi\xc4\x8dajno leti v paru. Eno plovilo spremlja in ugotavlja polo\xc5\xbeaj sovra\xc5\xbene podmornice, drugo pa jo napade s torpedi in globinskimi bombami.\n_START_SECTION_\nZanimivosti\n_START_PARAGRAPH_\nNekaj \xc4\x8drnih Ka-27 se je pojavilo v filmu No Escape z Rayjem Liotto.'